
 კონკურსის პირობები

2026 წელი

განცხადებების მიღების პერიოდი: 13 - 20 ოქტომბერი (17:00 საათი), 2026 წელი
დათქმა: დაინტერესებული პირი ვალდებულია განცხადებაში ხარვეზი (ასეთის არსებობის შემთხვევაში) შეავსოს შესაბამისი მითითების მიღებისთანავე, არაუგვიანეს განცხადების მიღების დღისა.

განცხადებების განხილვის ვადა: 21– 22 ოქტომბერი, 2026 წელი;
განცხადების მიღების ფორმა: ელექტრონულად, ელ-ფოსტაზე: info@abao.ge;
[bookmark: _Hlk242802677]ჯილდოს სახე: ფულადი ჯილდო - 2 500 ლარი (საქართველოს კანონმდებლობით დადგენილი გადასახადების ჩათვლით), ლაურეატის დიპლომი და მედალი.
ჯილდოს რაოდენობა: ერთი;
ჯილდოს გაცემის ინტენსივობა: ერთჯერადი;
საკონკურსო კომისია: ობსერვატორიის სამეცნიერო საბჭო;
[bookmark: _Hlk242803052]დაჯილდოვების თარიღი: 30 ოქტომბერი, 2026 წელი.

ჯილდოს მინიჭების პირობები: 

დაინტერესებულ პირს „აკად. ევგენი ხარაძის სახელობის ახალგაზრდა მეცნიერის ჯილდო ასტრონომიასა და ასტროფიზიკაში“ შესაძლებელია მიენიჭოს, თუ:
ა) არის ასტრონომიაში ან/და ასტროფიზიკაში საკონკურსოდ წარმოდგენილი მნიშვნელოვანი სამეცნიერო პუბლიკაციის ავტორი/თანაავტორი;
ბ) საკონკურსოდ წარმოდგენილი სამეცნიერო პუბლიკაცია შესრულებულია საქართველოს სამეცნიერო-კვლევით ან/და უმაღლეს საგანმანმანათლებლო დაწესებულებაში;
გ) საკონკურსოდ წარმოდგენილი პუბლიკაცია გამოქვეყნებულია საერთაშორისო სამეცნიერო გამოცემაში ან/და განცხადების წარმოდგენის დღის მდგომარეობით შესაბამისი გამოცემის მიერ დადასტურებულია ამ პუბლიკაციის გამოსაქვეყნებლად მიღება („accepted for publication“);
დ) საკონკურსოდ წარმოდგენილი პუბლიკაცია არ არის/იყო წარდგენილი ობსერვატორიის მიერ ჯილდოს მოსაპოვებლად გამოცხადებულ სხვა კონკურსში;
ე) საკონკურსოდ წარმოდგენილი პუბლიკაციის გამოქვეყნების პერიოდი არის: 31.10.2025 წ. –  20.10.2026 წ.;
ვ) მისი ასაკი, საკონკურსო განცხადების წარდგენის დღის მდგომარეობით, არ აღემატება 40                         წელს;
ზ) არის საქართველოს მოქალაქე.

დათქმა: უპირატესობა მიენიჭება პირს, რომლის ავტორობით შექმნილი საკონკურსოდ წარმოდგენილი სამეცნიერო პუბლიკაცია გამოქვეყნებულია მაღალი იმპაქტ-ფაქტორის მქონე საერთაშორისო სამეცნიერო გამოცემაში, ხოლო თუ ასეთი პუბლიკაცია შექმნილია რამდენიმე ავტორის მონაწილეობით - დასტურდება ამ პირის მნიშვნელოვანი წვლილი ერთობლივად შექმნილ პუბლიკაციაში.

კონკურსში მონაწილეობისათვის წარსადგენი დოკუმენტები: 
ა) განცხადება;
ბ) პუბლიკაცია (ელექტრონული ფორმით, ორიგინალი რედაქციით);
გ) საკონკურსოდ წარდგენილი პუბლიკაციის მოკლე აღწერა-დახასიათება იმ განსაკუთრებული სამეცნიერო მნიშვნელობის/ღირებულების მითითებით, რის გამოც დაინტერესებული პირი თვლის, რომ გამოკვეთილია მისი დაჯილდოვების საფუძველი;   
დ) დაინტერესებული პირის ბიოგრაფია (CV);
ე) პირადობის მოწმობის/პასპორტის ასლი;
ვ) თანაავტორ(ებ)ის წერილობითი თანხმობა/მხარდაჭერა მასზედ, რომ დაინტერესებულმა პირმა ჯილდოს მოსაპოვებლად წარადგინოს საკონკურსო განცხადება ჯილდოს მოსაპოვებლად და გამარჯვების შემთხვევაში იყოს დაჯილდოებული (თანაავტორობით შესრულებული პუბლიკაციის საკონკურსოდ წარდგენის შემთხვევაში);

ზ) ანგარიშის ნომერი გახსნილი საქართველოს ნებისმიერ ბანკში.

